Publication: Magyar Közlöny
Issue: MK-2003-80 (Year: 2003, Number: 80)
Era: 1990-2004
Section: A kémiai biztonságról szóló 2000. évi XXV. törvény
Paragraph Index: 407

b) a mindenkori tudományos és technikai ismeretek alapján megállapította, és a 8. § szerinti dokumentációnak a 6. számú mellékletben meghatározott közös elvek alapján történõ értékelésébõl kitûnik, hogy az engedélyezett módon történt felhasználás mellett, és figyelemmel a termék használatának szokásos feltételeire, a termékkel kezelt anyag használatának módjára, valamint a felhasználásból és az ártalmatlanításból származó követelményekre, a biocid terméknek ba) a hatása kielégítõ, bb) a célszervezetekre nincs elfogadhatatlan hatása, nem okoz rezisztenciát, illetve keresztrezisztenciát vagy gerincesek esetén szükségtelen szenvedést és fájdalmat, bc) önmagában, illetve maradékai révén nincs elfogadhatatlan közvetlen vagy közvetett hatása az emberek, az állatok egészségére (pl. ivóvízen, élelmiszeren, takarmányon, beltéri levegõn keresztül vagy munkahelyi körülmények következtében), a felszíni vagy a felszín alatti vizekre, bd) önmagában vagy maradékai révén nincs elfogadhatatlan hatása a környezetre — különös tekintettel a környezetben való sorsára és eloszlására, a felszíni vizek (ideértve a torkolati vizeket és a tengervizet is), a felszín alatti vizek és az ivóvíz szennyezésére — valamint a nem-célszervezetekre;

Source: https://magyarkozlony.hu/hivatalos-lapok/2ea0e168a9792efdeb899d8224663aa0a7148657/dokumentumok/1571e4bf7fd4517e2718676f7cadc9c1c1bf7479/letoltes